สวัสดีค่ะอยากรู้ว่ากินยาคุมแบบ28เม็ดครั้งแรกแล้วประจำเดือนยังไม่มาจะเป็นอะไรมั้ยคะตอนนี้กินถึงเม็ด23แล้วแต่ประจำเดือนยังไม่มาเลย
สวัสดีค่ะ ยาคุมกำเนิดชนิด 28 เม็ด แบ่งเป็น- ชนิดที่มีฮอร์โมน 21 เม็ด และเม็ดที่ไม่มีฮอร์โมน (เม็ดแป้ง) 7 เม็ด ซึ่งประจำเดือนมักจะมาเมื่อทานถึงเม็ดที่ 23-26- ชนิดที่มีฮอร์โมน 24 เม็ด และเม็ดที่ไม่มีฮอร์โมน (เม็ดแป้ง) 4 เม็ด ซึ่งประจำเดือนมักจะมาเมื่อทานถึงเม็ดที่ 26-27ดังนั้น หากเพิ่งทานยาคุมถึงเม็ดที่ 23 ก็ควรรอดูต่อไปอีก 1-2 วันก่อนค่ะ ประจำเดือนอาจจะมาก็ได้ แต่หากยังไม่มา ก็ควรทานให้ครบ 28 ก่อน หากยังคงไม่มา ก็ให้ตรวจหาการตั้งครรภ์ดูค่ะ หากตรวจไม่พบ อาจเกิดจากผลของฮอร์โมนจากยา ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมาได้ แต่ก็ไม่ได้อันตรายอะไร สามารถทานยาคุมต่อไปได้ค่ะ